《和平父游紫霄韵二首 其一》
宋代·林希逸

杉松夹径去犹远，桃竹随人强自支。水界平田疑刻画，烟笼远日状琉璃。

何波为续游山记，好友先吟访古诗。清思如君真可爱，行须入赋万年枝。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。